**PODSJETNIK ZA PRIPREMU NASTAVNOG SATA**

**!!! NE POSTOJI UNIVERZALAN OBRAZAC ZA DNEVNU PRIPREMU, ALI SVAKA PRIPREMA TREBA SADRŽAVATI:**

Ime i prezime nastavnika, školska godina

Razredni odjel

Nastavni predmet

Nastavna cjelina

Tema nastavnog sata

**CILJ NASTAVNOG SATA** (ranije su se zvali obrazovni, odgojni i funkcionalni, sada ih zovemo kognitivni, afektivni i psihomotorički – nije obavezno za svaki sat postaviti cilj u sve tri domene; cilj nam govori što nastavnik želi postići, koja je svrha učenja

**ISHODI ILI OBRAZOVNA POSTIGNUĆA** – prema Bloomovoj taksonomiji (služiti se navedenim aktivnim glagolima) reći učenikova konkretna postignuća na kraju sata koja su realna i mjerljiva i samim time nastavniku vodilja u realizaciji sata – učenika vodimo prema postignuću

**STRUKTURA NASTAVNOG SATA**

**UVODNI DIO** (trajanje): fizička i emocionalna priprema učenika, aktualiziranje znanja i sposobnosti kao priprema za glavni dio sata

**GLAVNI DIO** (trajanje):

obrada novog gradiva, ili

ponavljanje gradiva (radi usvajanja gradiva, radi zapamćivanja gradiva, radi sistematizacije gradiva, radi generalizacije gradiva, radi primjene gradiva, radi poticanja i razvoja kreativnosti učenika, radi automatizacije,…),

provjeravanje znanja (usmeno, pismeno)

**ZAVRŠNI DIO** (trajanje):

zadavanje domaće zadaće (procjena vremena za njezino rješavanje),

provjera ostvarenosti ciljeva i odgojno-obrazovnih zadataka nastavnog sata

**TIP NASTAVNOG SATA (ODREĐUJE SE PREMA GLAVNOM DIJELU NASTAVNOG SATA**):

- uvodni sat, ili

- sat obrade novoga gradiva, ili

- sat ponavljanja, ili

- sat provjeravanja znanja učenika, ili

- kombinirani sat

**OBLICI RADA (SLIJEDE IZ ODGOJNO-OBRAZOVNIH ZADATAKA):**

- frontalni rad,

- grupni rad,

- individualni rad,

- diferencirana nastava (oblik nastave u kojoj učenik u određenoj mjeri radi samostalno kroz: grupni, timski rad ili individualni rad)

**NASTAVNE METODE** (načini rada na nastavnim sadržajima u kojima bi trebali aktivno

sudjelovati i nastavnici i učenici)

**SUVREMENA NASTAVA PODRAZUMIJEVA NAPUŠTANJE ISKLJUČIVO FRONTALNOG RADA I RAZNOVRSNOST METODA NA NASTAVNOM SATU!**

**Nastavne metode :**

|  |  |
| --- | --- |
| demonstracija | mentalne mape |
| usmeno izlaganje | igre |
| razgovor | suradničko učenje |
| praktični rad | PP prezentacija |
| problemski zadaci | izrada zadataka |
| crtanje  | izrada modela |
| rad na tekstu | istraživački zadatci na internetu |
| nastavni listići | ICT programi |
| izrada plakata | projektna nastava |
| terenska nastava | … |

**NASTAVNA SREDSTVA I POMAGALA**

-(obvezna udžbenička literatura, priručnici, tablice, modeli, televizija, radio, grafoskop, tablet, računalo,…),

-koja je svrha korištenja nastavnog sredstva/pomagala (izvor znanja, motivacija,…),

-tko koristi nastavno sredstvo/pomagalo (nastavnik ili učenik)

**AKTIVNOSTI NASTAVNIKA I AKTIVNOSTI UČENIKA**

Planirati aktivnosti nastavnika i učenika u vezi s dijelovima nastavnog sadržaja o kojemu se na satu govori po ovoj shemi:

|  |  |  |
| --- | --- | --- |
| **dio nastavnog sadržaja** | **aktivnost nastavnika** | **aktivnost učenika** |
|  |  |  |